
Szervezeti működésünket Tagozatunk Ügyrendjében határoztuk meg.
A jogosultsági kérelmek elbírálásához megalapozott szakértői véleményeket adunk.
Szakirányú szakképzettség egyenértékűségét megállapító Szakértői Testület (OSzMSzT) munkájában részt veszünk.


A változásokat követve a szakcsoportok ügyrendjét módosítjuk.
A már jól működő szakcsoportok tapasztalatait felhasználva Győr - Sopron, Baranya és Fejér megyékben új szakcsoportokat tervezünk alakítani.

Budapest és Pest megye a legnagyobb létszámú terület. Célszerű lenne itt is szakcsoport alakítása. Bevonva azon aktív tagjainkat, akik a legutóbbi választáson nem kerültek a HIT elnökségébe.

Az Infokommunikácós ágazat és kapcsolódó szakterületek, azaz tagozatunkat érintő jogszabály, rendelet, szabályozás előkészítésében, véleményezésében részt veszünk ha MMK, vagy a tagozat közvetenűl megkapja a tervezetet.
Az MMK és a területi kamarák vezetésével, valamint a társ tagozatokkal kialakult jó együttműködést folytatjuk.


Az elnökségen belüli munkamegosztást megszervezzük és a feladatok sikeres végrehajtását elősegítjük.


Felelős: Rácz József
Szakmai gyakorlatot vizsgáló szakértő testület feladatai:



A Tagozat szakterülete szerinti tervezői és szakértői jogosultságokkal kapcsolatos másodfokú kérelmek elbírálása, illetve területi kamarai szakcsoport hiányában első fokú vélemény kiadása.
Akkreditálásra kerültek a területi kamaráknál működő szakcsoportok szakmai gyakorlatot vizsgáló szakértő testületei, illetve szakértői.

Szabályokat dolgozunk ki az országosan egységes működési elvek és gyakorlat érvényesülésére. Ellenőrizzük a szakmai követelmények érvényesülését.
A szakcsoportok által megküldött, kiadott szakvéleményeket utólagosan átvizsgáljuk, a későbbi szakvéleményekhez állásfoglalást adunk a szakcsoportok részére.

Felelős: Csapó Attila

Szakma felügyeleti bizottság feladata:



A tervellenőrzések és helyszíni műszaki ellenőrzések tény megállapításait elemezzük, értékeljük és az így szerzett tapasztalatok alapján javaslatot teszünk továbbképzésre, súlyosabb esetben etikai vizsgálatot kezdeményeznek a területi kamarával karöltve.
Bejelentés alapján lefolytatjuk a szakma felügyeleti vizsgálatot.
A szakma felügyeleti bizottság vezetője Csapó Attila. A bizottság tagjai úgy kerülnek kiválasztásra, hogy figyelembe vesszük az esetleges összeférhetetlenségeket és a szakterületet.


Felelős: Csapó Attila

Továbbképzések szervezése



Tagozatunk szakmai területe vezetékes és vezeték nélküli hírközlés és informatika mérnöki tevékenység.
Elkészültek a település tervező, tervező, műszaki ellenőr és felelős műszaki vezető jogosultsági vizsgakérdések. 
Felkészülünk az előkészítő előadásokra fontos szempontként kezeljük, hogy az előadást ne az tartsa, aki vizsgáztatni fog.
A kamarai kötelező továbbképzés oktatási anyagát elkészítjük. A jogi és vezetékes szakterületen ez a munka már folyamatban van. A vezeték nélküli szakterületen a továbbképzési anyagot elkészítjük
A kamara vezetése céges előadók esetében szponzorációt kér, amelyet jelenleg két cég vállalja. Feladatunk, hogy összehangoljuk a szakmai továbbképzés és a céges előadásokat, úgy hogy a szakmai színvonal biztosítva legyen. 
Fontos feladatunknak tekintjük olyan továbbképzési programok szervezését, amelyet mérnökeink minden kötelezettség nélkül, önfinanszírozással vállalnak.
Értékeljük a tagozat tagjainak szakmai kötelező oktatásait, azok szervezését, az új oktatási rendszer működőképességét és ezeket figyelembe véve teszünk javaslatot.

Felelős: Szomolányi Tiborné

Vezetékes szakterület

Vezetékes szakterület áttekintése:
A terület magában foglalja a vezetékes nyomvonalas infokommunikációs hálózatokat (Réz, optika, KTV). Ezek lehetnek közcélú, illetve zártcélú hálózatok. Ezek engedélyezése is eltér egymástól. A nagy távközlési szolgáltatók mellett számos kisebb-nagyobb KTV szolgáltató is a piacon van, köszönhető a kormányzat által évek óta megjelenő pályázati forrásoknak is. Sok esetben még folynak az akvizíciók a nagy szolgáltatók tekintetében.

Egyre nagyobb szükség van az intézményen belüli hálózatok tervezésére is, a kor követelményeinek megfelelő hálózatok kialakítása érdekében.

A terület a vezeték nélküli hálózatokkal szorosan együttműködve, egymás kiegészítéseként működik, a felhasználás minőségi követelményei és a megoldandó feladat határozza meg a választott technológiát.

Helyi hálózatok 

A településen belüli hagyományos rézhálózatok felhasználása nem szűnt meg, a technológia fejlődésével alapszolgáltatásra és szélessávú összeköttetés biztosítására is lehetőséget nyújt, de az áthidalható távolság korlátos. Emiatt, főleg nagyobb városokban (fajlagos beruházási költség miatt) helyi optikai hálózatok épülnek a szélessávú ellátás érdekében. (FTTX). A probléma az, hogy a szolgáltatók ezzel együtt létszámcsökkenéssel számolnak, viszont a rézhálózatot nem bontják le ott sem, ahol kiépült az optika. Emiatt két technológiát kell egyidejűleg üzemeltetni.

Nagyon sok településen található koaxiális KTV hálózat, melyen TV, telefon és internet szolgáltatást is nyújtanak. Ezen hálózatok modernizációja folyamatosan történik, ONU területek méretének csökkentésével, sávszélesség növelésével. 

A Mobil bázisállomások sávszélesség igényének kielégítése, valamint a mikrohullámú terhelés csökkentése érdekében, helyi optikák épülnek a települési, vagy körzeti gerincoptikáktól. Ez a fejlesztés a 4G LTE bevezetésével felgyorsult. 

Helyközi hálózatok

A települések között szinte már csak optikai hálózatok üzemelnek, melyek sokszor túlzott kapacitásokat tartalmaznak, hisz a nem kellő szabályozás, valamint a szélessávú pályázatok miatt minden szolgáltató saját hálózatok építését kezdte el vagy végzi jelenleg is. Ez sok esetben óriási pazarlás, de a bérleti konstrukciók sok esetben bizonytalanok, emiatt vágnak bele saját fejlesztésbe, vagy sötét szál bérlésére, megvásárlására a szolgáltatók.

Zártcélú hálózatok

Ezen kormányzati hálózatok speciális feladatokat látnak el, nagybiztonságú működés mellett. Több szervnek bérelt áramkörei vannak, de a HM és BM rendelkezik saját különcélú hálózatokkal is, melyek bizonyos pontokon, a megfelelő biztonság mellett lépnek át a nyílt hálózatokba.

Üzemi hálózatok
Elsősorban kiterjedt nyomvonalas infrastruktúrák menedzselése, belső adatátvitele céljára. (MVM ez most alakul át zártcéluvá, FGSZ, MÁV, BKV, autópálya, stb.)
Intézményen, épületen belüli hálózatok

Ezen terület különösen kiemelt figyelmet érdekel, mert az engedélyezési eljárások alá nem tartozik, a 266/2013 szerint nem kér jogosultságot a tervezéséhez, emiatt sok esetben villamos tervező kollegák készítenek tervet rá, de a minőséget csak akkor lehet biztosítani, ha ez a terület is megfelelően szabályozott. Tisztázni kell az Elektrotechnikai és HIT között a jogosultsági és egyéb feltételeket.

Feladatok
Szabályozás (szakmagyakorlás, engedélyezés)

A 266/2013 szakmagyakorlási jogszabály megjelenése előtt HI T jogosultságból HI V és HI VN lett. Ebből adódóan sok kolléga vállal olyan feladatot, amihez nincs megfelelő gyakorlata annak ellenére, hogy etikai és szakmai alapon önkorlátozásra lehetőség lenne. A két terület engedélyezési kérdései merőben szétválnak. A rendszerbe új belépőknél ez már nem lesz kérdés, de az elöző a teljes jogosultság miatt a kollegák tervezhetnek mind vezetékes, mind vezeték nélküli hálózatokat kellő ismeret hiányában. Ezen oktatással és előadások szervezésével, a két terület határfelületének megismertetésével, valamint a felelősségi kérdések tudatosításával fogunk segíteni. 

A 14/2013 NMHH jogszabály sok új elemet hozott a vezetékes engedélyezésben, melyek gyakorlati alkalmazása jelenleg a tervezők, beruházók és NMHH közös feladata. Több ponton nehezíti a rendelet az engedélyezést és hálózatépítést, melynek felülvizsgálata a hatóság részéről folyamatban van. Folyamatosan tartani kell a hatósággal a kapcsolatot és jelezni a problémákat, hisz mindnyájunk közös érdeke a jól szabályozott, de a fejlesztéseket nem hátráltató szabályozás.
Az építésügy áthelyezése a Miniszterelnökséghez a kamara életében nagy változást fog hozni, ennek összehangolása a bennünket szabályozó NMHH-val külön kihívás lesz a tagozat számára. A jelenlegi állapot szakmaiatlan és sok kárt fog okozni a szakmának. Tagjaink érdekében szükséges a 266/2013 jogszabály kis lépésekkel történő módosítása, javítása, főleg a műszaki ellenőrök és műszaki 

vezetők továbbképzési kötelezettségének előírása érdekében. Sok szolgáltató nem fogadja el a jogosultsággal rendelkező külső tervezőt pl. egy körforgalmi kiváltás, védelembe helyezés esetén. Ez pl közös nyomvonal esetén sok gondot okoz.
 A hatósággal közösen fel kell lépni, ha szükséges törvénymódosítással is fel kell szabadítani a tervezők szabad vállalkozhatóságát. Jogtalan a szolgáltatók zárása a tervezés időszakában. A hálózat kábel és aktív elemeinek építése, - kivétel az alépítményi csőhálózat – maradhat a szolgáltatók érdekkörében. 

Ellenőrzés

Szükséges az NMHH építésfelügyeletével a folyamatos kapcsolattartás és a részvétel a közös ellenőrzéseken, melyek tapasztalatai, valamint ezek megosztása a szakmagyakorlókkal (tervezők, kivitelezők), a szakmában folyamatos javulást eredményez évek óta.

Ugyanez vonatkozik a tervellenőrzésekre is. A feltételek (tartalmi követelmények) megvannak, ezek alkalmazásának ellenőrzése nagyon fontos.

Közbeszerzés

A nagy távközlési szolgáltatók közvetlen, meghívásos tendereket írnak ki, aminek feltételei egyoldalúak, visszaélnek erőfölényükkel és diktálják a feltételeket. Jogi klauzulákkal védik ki a PTK szerinti 30 napos szerződéses fizetési határidőt 90-110 napra. Itt is általában a legalacsonyabb ár számít. Sajnos ez a tendencia a minőség rovására megy, vagy a KKV-k lassú leépüléséhez, visszafejlődéséhez.

A tervezésekben általában egyszerűsített közbeszerzést alkalmaznak (meghívásos eljárás). Így azon kollegáink jutnak munkához, akik jó kapcsolatokkal, politikai háttérrel rendelkeznek. Ez a szakma átstrukturálódását jelenti. A kis tervezőirodák a nagy Budapesti irodák 2.- 3. körös alvállalkozói tudnak csak lenni, ami a kifizetések biztonságát is veszélyezteti. Reméljük ez a tendencia nem az állami tervezőirodák irányába mutat, mert ez a szakma leépülését jelentené.

Tagozatunk részéről feladatunknak tekintjük - a szakmai színvonal betartása érdekében - a közbeszerzési eljárásokban szakértőink delegálását
Oktatás

Az ellenőrzések tapasztalataira építve és az új technológiákat figyelembe véve minden évben meg kell határozni azokat a témákat, amelyek a szakmai színvonalat emelik. 

Az elnökségi tagok a területi szakcsoportokkal együtt gyűjtsék az információkat a 2015 évi oktatási anyagokra. Segítjük a szakcsoportokon keresztül a megyék szakmai továbbképzéseit.

Lehetőleg be kell vonni az oktatásba a műszaki ellenőröket és műszaki vezetőket, akik véleményünk szerint igénylik a szakmai iránymutatást. Ezek bevonására tervet  készítünk a területi kamarák számára és a tagozatnak, az NMHH- val részt kell vállalni a szakmai és jogi továbbképzésekben, a jogszabályok közös értelmezésében

Felelős: Buzás Zoltán

Vezeték nélküli szakterület

Szakterület áttekintése, feladatai:
A vezeték nélküli szakterület két nagyobb tevékenységi körre osztható a rádiórendszerek felépítése szerint: pont-pont, vagyis nyomvonalas rendszerek és területi besugárzást biztosító rendszerek. Az előbbiek majdnem kizárólagosan a mikrohullámú (1000MHz feletti) frekvenciákon működnek, az utóbbiak pedig működhetnek az URH és a mikrohullámú sávokban is. Ilyenek a műsorszóró adók, mobil hálózatok, vagy az egyéb célú pont-multipont rendszerek. Mindegyikre vonatkozik az, hogy üzembe helyezésükhöz és üzemeltetésükhöz rádióengedély szükséges, amelyet az NMHH ad ki a megfelelő műszaki terv (frekvenciaengedélyezési terv) alapján. Ezeket a terveket csak a megfelelő jogosultsággal rendelkező tervező készítheti.
Mikrohullámú pont-ponttervezés és a területi besugárzás tervezés egymástól különböző tevékenység, ezért általában a tervezők szakosodtak az egyik vagy másik tevékenységre. A mobil szolgáltatóknál pl. külön csoport van a bázisállomás tervezésre és a mikrohullámú szakaszok tervezésére. Ugyanígy van ez a műsorszolgáltatóknál is, vagyis elválik egymástól a területi besugárzás és a felhordó rendszer (ami lehet vezetékes vagy vezeték nélküli) tervezése.

Az MMK által kiadott HIT jogosultság mindkét tevékenységre jogosít.

Ezeket a ténykedéseket a nagyobb szolgáltatók már részben kiszervezték (elsősorban a mikrohullámú tervezéseket) és így ezeket kisebb vállalkozások végzik, akiket megpályáztatnak a munka végzésére. Ebből az a rossz következmény adódik, hogy a tervezési díjak jelentősen csökkentek (negatív licit!), de ez a tervek minőségére is rossz hatással van. Célunk, hogy megfelelő érdekérvényesítéssel ezen a helyzeten változtassunk és elérjük, hogy megfelelő díjazás ellenében színvonalas tervek készüljenek.

A kiviteli tervezés a rádiós rendszereknél legtöbbször összekapcsolódik a vezetékes részekkel és a statikai részekkel az antennák elhelyezése kapcsán. A kiviteli tervezéseknél a megbízótól függ, hogy megköveteli-e az MMK jogosultságot. 

Feladatunknak tekintjük a megrendelőknél elérjük, hogy csak jogosultsággal rendelkező tervezők kapjanak megbízást.  
Felelős: Gallyas András



Informatikai szakterület
Informatikai szakterület feladatai:

Azok az informatikusok, akik a hírközlési hálózatokon informatikai szakterülettel foglalkoznak pl. IP . alapú átviteltechnikával és gyártói minősítéssel  (pl. Cisco licenc) rendelkeznek, be kell vonni a kamarai életbe.
 
Jelenlegi elfogadott gyakorlat, hogy közbeszerzéseknél ahol ilyen képzettséget előírnak, egy hírközlési tervező és egy gyártói minősítéssel rendelkező mérnök írja alá.
A gyártói mérnököket rá kell venni, hogy megszerezzék a vezetékes tervezői (HI-V) kamarai jogosultságot.

Erre két javaslat van:

Ha a gyártói oktatásba beletesznek a szakterület által összeállított tananyagot az megkapja a jogosultságot.

Gyártói minősítés megszerzése után, specifikus vizsgát tesz a jelölt.

Javaslatot dolgozunk ki arra, hogyan lehet a gyártói és a kamarai jogosultságok megszerzését harmonizálni, illetve kölcsönösen elismerni, elfogadni. Ezek a jogosultságok erősítenék a mérnök informatikusok körében a Kamara súlyát.

Felelős: Korsós András

Technológiák, szabványok, ajánlások:
Felmerült, hogy a nemzetközi szabványokat, technológiákat le kellene fordítani magyar nyelvre. A szabványok, ajánlások mennyisége olyan nagy, hogy fordítással szinte lehetetlen követni.
 Véleményünk, hogy a mérnökeinknek a jövőben rendelkezni kell olyan mértékű idegen nyelvtudással, amely lehetővé teszi a szabványok eredeti nyelven történő megismerését.
Tervezzük, hogy a legszükségesebb szabványok, ajánlások listáját tagozatunk honlapján is közzé tesszük 
Részt veszünk a MMK által szervezett szabványosítási munkabizottságban

Felelős: Csapó Attila, dr. Kovács Oszkár

9.

Engedélyezések, hatósági szabályozás, nyilvántartás
Hatósági szabályozás

Közreműködünk a hatósági szabályozás jogszabályváltozásaiban, közvetítjük a tapasztalatokat, véleményeket az NMHH és az MMK között. Jelenleg folyik az engedélyezést szabályozó rendelet felülvizsgálata.

Engedélyezési terület

Koordinációs tevékenységet látunk el az engedélyezési hatóság és a kamarai tagság között, szükség esetén segítjük a közös ellenőrzések lebonyolítását
Oktatási tevékenység

Az érvényes jogszabályok alapján kötelező a kamarai jogosultságokkal rendelkező kollégáknak az előírt oktatásokon való részvétel, közreműködünk az oktatások lebonyolításában, szükség és lehetőség szerinti szervezésben, a szakmai színvonal emelésében. Közreműködünk műszaki változások továbbításában.

Nyilvántartás
Az EU 2014/61. számú (2014. május 15.) irányelve foglalkozik a nagy sebességű elektronikus hírközlési hálózatok kiépítési költségeinek csökkentésére irányuló intézkedésekről, melynek 4. cikke (A fizikai infrastruktúrával kapcsolatos átláthatóság) rendelkezik arról, hogy 2017. január 1-ig a tagállamoknak meg kell oldani az egyablakos információs pont megvalósítását. Az irányelv részletesen leírja, hogy mit ért a minimális elvárások alatt. A hatóság a szolgáltatók bevonásával lépéseket tesz a nyilvántartás létrehozására. Az MMK HíT részéről együttműködést kezdeményezünk - program sikeres megvalósítása érdekében – a NMHH részére.

 Közigazgatási eljárások

A változásokról időben tájékoztatást  adnunk.
A fenti feladatok folyamatos munkát, egyeztetést, és kapcsolattartást igényelnek. 

Felelős: Slyuch András

Együttműködés hazai partnerszervezetekkel, felsőoktatási intézményekkel, szakmai szervezetekkel

Felmérjük (a meglévő korábbi felmérést aktualizáljuk), hogy az országban hol milyen képzési lehetőségek vannak. (BMGE TMIT, Széchenyi, Óbudai, ..)
Ezekkel a helyekkel egy szisztematikus alapon meghatározott prioritási rend szerint együttműködést kezdeményezünk.

Együttműködés szakmai szervezetekkel

HTE együttműködési szerződést részűnkről előkészítjük és a HTE új vezetésével egyeztetjük és azt aláírásra előkészítjük. 
10.

Infokom 2014 konferencia: Az MMK HIT részéről elhangzó előadásról döntést kell hozni, mivel a leadási határidő 2014. július 15 ! Javaslat: Javaslat: A HIT belső pályázati alapon finanszírozza egyes tagok részvételét.

Az együttműködési lehetőségekről, elképzelésekről egy javaslatot kell készíteni, mely szervezetekkel, milyen tartalommal tartjuk elképzelhetőnek az együttműködést.


Felelős: Dr. Kovács Oszkár, Kálmán Miklós
Kutatás, fejlesztés, HTE, EU és nemzetközi kapcsolatok

EU és nemzetközi normák figyelése

Összefoglalót készítünk, hogy milyen szabályozás létezik az egyes infokom mérnöki tevékenységekre, amelyet a tagozati honlapon elhelyezünk. 

Szakmai konferencia

A HTE Infokom időpontja: okt. 8.- 10, helyszín: Kecskemét, A konferencián dr Kovács Oszkár: Az infrastruktúra minősége kinek a felelőssége című előadásával képviseli a tagozatot is.
A tagozat által rendezett szakmai konferenciát ezért 2015. március hónapra tervezzük. Esetleges mottó: Infokommunikációs hálózat építés, hálózat tervezés.
Az MMK által kezelt jogosultságokhoz (tervező, ME, FMV) tartozó szakmai elvárások.
Kiemelt szakmai témák (pl.: domotika, adatközpontok specifikus tervezési kérdései, stb.)

Külföldi kapcsolatok

Felmérjük, hogy egyes országokban milyen mérnöki szervezetek léteznek, ezekből a releváns szervezeteket kiválasztva (pl. ITG a VDE-n) felállítható egy prioritási sorrend, ennek alapján lehet dönteni az együttműködés kezdeményezéséről


Felelős: Dr. Kovács Oszkár és Kálmán Miklós
Tagozati honlap működtetése:
Tagozatunk honlapját elkészítjük és ezen keresztül a legfontosabb információk tagjaink részére rendelkezésre áll. A honlap tartalmi és formai követelményeinél az igényességre törekszünk. 

Felelős: Bölsei Tamás
Szakmai program teljesítésének követése: 
Szakmai programunkban meghatározott feladatokat minden negyed évben elnökségi ülésen áttekintjük, értékeljük és a menetközben keletkezett új információk, események tükrében prioritásokat határozunk meg.

A szakmai program szerint meghatározott felelősök rövid riportban adnak tájékoztatást az általuk vállalt program rész előre haladásáról tagozatunk titkára részére minden negyedévben az azt megelőző elnökségi ülés előtt.

Felelősök: elnökség tagjai és Gallyas András szakértő

Határidő: negyedévente az elnökségi ülés előtt
A MMK HíT 2014.- 2015. évi szakmai programját elnökségünk E-mail útján 
2014. július 8-14 -én véleményezte és azt elfogadta.
Budapest, 2014. július 14.

Rácz József
 Hít elnök

